Diari Oficial de la Generalitat Valenciana


Sumari del DOGV 1548, del 22-05-1991 (1991/821224)

ORDRE de 18 d'abril de 1991, de la Conselleria d'Agricultura i Pesca, per la qual es regula la utilització d'herbicides en el conreu de l'arrós durant la campanya de 1991.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/18/(3)/dof/vci/html**

### Dades del document

Número de DOGV
:   1548

Data del DOGV
:   22-05-1991

Secció del DOGV
:   DISPOSICIONS GENERALS

Número del document
:   1991/821224


Data del document
:   18-04-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 18 d'abril de 1991, de la Conselleria de Agricultura i Pesca, per la qual es regula la utilització d'herbicides en el conreu de l'arròs, durant la campanya de 1991.  
La utilització de productes fitosanitaris en els arrossars ha estat motiu de preocupació permanent per a la Conselleria d'Agricultura i Pesca, com es reflectia en el Decret 6/1983 de 17 de gener (DOGV núm. 92), pel qual es declaren productes fitosanitaris d'especial incidència els que s'utilitzen en l'arròs, i en l'Ordre de 5 de maig de 1983 (DOGV núm. 105), que regula l?ús d'herbicides hormonals.  
D'altra banda la complexa i l'especial estructura de reg que hi ha en l'arrossar de la província de València fa que necessàriament calga utilitzar aigües procedents de camps d'arròs, en proporció variable, per al reg de la franja litoral dedicada tradicionalment a conreus hortícoles; també és motiu de preocupació el fet que gran part de zona arrossera es trobe inclosa en el Parc Natural de l'Albufera.  
La incorporació de noves matèries actives, principalment herbicides, al conreu de l'arròs pot, pels motius abans esmentats, perjudicar els conreus hortícoles de la franja litoral.  
Es aconsellable, doncs, la regulació de la utilització d'herbicides en els arrossars; per això vista la proposta de la Direcció General de Producció i Indústries Agràries,  
ORDENE  
Article primer  
Per controlar les males herbes en el conreu d'arròs, solament podran utilitzar-se les matèries actives que es detallen en l'annex d'aquesta ordre.  
La Direcció General de Producció i Indústries Agràries regularà la utilització de les noves matèries actives, que per aquest fi s'inscriguen en el Registre Oficial Central de productes i material fitosanitari.  
Article segon  
Està prohibit en la zona d'arrossar que s'ha descrit, la utilització d'herbicides en la composició dels quals s'incloga la matèria activa quinclorac.  
Article tercer  
En la mateixa zona d'arrossar i durant la campanya 1991 es limita en una zona màxima 3000 ha. la utilització d'herbicides en la composició dels quals s'incloga la matèria activa bensulfuron.  
Els agricultors que opten per la utilització d'herbicides en la composició dels quals, s'incloga la dita matèria activa, han de comunicar-ho al Servei de Protecció del Vegetals amb un temps mínim de cinc dies hàbils abans de l'aplicació; hauran d'indicar la ubicació i superfície de les parcel·les i també la data prevista del tractament.  
Article quart  
Durant el període d'utilització d'herbicides en l'arrossar s'adoptaran mesures especials de vigilància per tal de comprovar el compliment d'allò convingut.  
DISPOSICIONS FINALS  
Primera  
Facultar la Direcció General de Producció i Indústries Agràries per tal de dictar les disposicions oportunes per al desplegament i compliment d'aquesta ordre.  
Segona  
L'ordre entrarà en vigor l?endemà de la seua publicació al Diari Oficial de la Generalitat Valenciana.  
València, 18 d'abril de 1991  
El conseller d'Agricultura i Pesca   
LLUIS FONT DE MORA I MONTESINOS  
ANNEX  
 bensulfuròn  
 bensulfuròn + molinato  
 bentazón  
 bentazón + MCPA  
 dimepiperato + molinato  
 cianacina  
 endotal  
 fenotiol + propanil  
 fluorenol + MCPA + propanil  
 MCPA  
 nefenacet + molinato  
 molinato  
 molinato + extender  
 piridate  
 propanil  
 propanil + MCPA  
 tiobencarb  
 tiobencarb + molinato  
 tiocarbacil  
 tiocarbacil + molinato


Còpia Permalink ELI